Document ID: 31991D0361

Odločba Komisije
z dne 14. junija 1991
o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz goveda, prašičev in svežega mesa in o dopolnitvi seznama glede mesnih izdelkov
(91/361/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 91/69/EGS [2], in zlasti člena 3 Direktive,
ker je Direktiva Sveta 89/227/EGS [3] razširila področje uporabe Direktive 72/462/EGS tako, da zajema tudi uvoz mesnih izdelkov,
ker je Svet z Odločbo Sveta 79/542/EGS [4], kakor je bila nazadnje spremenjena z Odločbo Komisije 90/485/EGS [5], določil seznam tretjih držav, iz katerih države članice odobrijo uvoz goveda, prašičev in svežega mesa;
ker je treba to odločbo dopolniti tako, da bo zajemala tudi uvoz mesnih izdelkov;
ker je treba pri odobritvi uvoza mesnih izdelkov upoštevati ukrepe, ki veljajo za uvoz svežega mesa; ker se nekateri mesni izdelki lahko uvažajo šele po posebni toplotni obdelavi;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Odločba 79/542/EGS se spremeni:
1. Naslov se nadomesti z naslednjim:
"Odločba Sveta z dne 21. decembra 1976 o oblikovanju seznama tretjih držav, iz katerih države članice odobrijo uvoz goveda, prašičev, svežega mesa in mesnih izdelkov";
2. Členu 1 se doda naslednji odstavek:
"2. Države članice, brez poseganja v določbe odstavka 1, uvažajo nekatere mesne izdelke vseh vrst domačih živali iz tretjih držav, navedenih v Prilogi.
Pri uvozu svežega mesa iz določenih tretjih držav ali njihovih delov, ki niso odobreni v skladu z odstavkom 1, pa lahko države članice uvozijo mesne izdelke iz takega svežega mesa, če je bila opravljena posebna obdelava teh mesnih izdelkov, predpisana v Prilogi.";
3. Priloga se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 14. junija 1991

Labels: 17
5
0
3
6